### | | | | --- | --- | | | | | --- | | **Teknik- og Miljøudvalget** 3. maj 2018 Sagsnr. 710-2017-20650 Dok.nr. 710-2018-83903 Sagsbehandler DPBSTE | | 41.                 Håndtering af provenu fra driftsudbuddet på trafik- og vejområdet - Åbent

###

|  |  |
| --- | --- |
| Tidl. politisk behandling | BY, 29.08.17 pkt.105, BY, 19.12.17 pkt. 158 |
| Forventet sagsgang | TM-U, ØK, BY |
| Lovgrundlag |  |

**SAGENS INDHOLD**

Byrådet besluttede 19. december 2017, at oversende sagen om
”Provenu, grå, sorte og grønne områder” til behandling i Teknik- og
Miljøudvalget og efterfølgende i Økonomiudvalg og Byråd.

Byrådet skal på den baggrund i denne sag tage stilling til
anvendelsen af provenuet opnået via genudbuddet af driftsopgaver på trafik- og
vejområdet.

Byrådet besluttede 29. august 2017 at gennemføre udbud af
driften på trafik- og vejområdet i tre udbud:

· Det grå område: Faste belægninger og vejafvanding

· Det grå område: Grøfter, rabatter og grusbelægninger

· Det grønne område: Vedligehold af idrætsanlæg, bymiljøer og
grønne områder.

Efter afholdt licitation er der indgået kontrakt med
Forstas A/S på de to grå områder og OKNygaard A/S på det grønne område. Det
samlede licitationsresultat for de tre genudbud er opgjort og giver en samlet
besparelse på 3,14 mio. kr. pr. år i forhold til de afsatte budgetbeløb til
formålet.

Kontraktperioden er ikke den samme på det grå og grønne
område. Dettes skyldes, at der ikke gælder de samme udbudsretlige regler for
områdernes opgavetype, hvor der skelnes mellem bestillings- og standardopgaver.
Det grå område omfatter overvejende bestillingsopgaver, hvor det grønne område
overvejende består af standardopgaver. Kontraktperioden på de grå områder er 1.
april 2018 til 31. marts 2020 med mulighed for forlængelse i yderligere 2 år.
Kontraktperioden på det grønne område er 1. april 2018 til 31. marts 2022 med
mulighed for forlængelse i yderligere 3 år. Det er er usikkert, om der ved
kommende genudbud kan opnås samme prisniveau.

**VURDERING**

I forbindelse med udbud eller genudbud af opgaver tager
Byrådet stilling til anvendelsen af et eventuelt mere eller mindre provenu.
Teknik og Kultur foreslår at anvende provenuet på én af de tre nedenstående
måder:

· Opsparing i en vejfond

· Tilbageføres til kommunekassen

· Puljer til ekstraopgaver og controllerfunktion.

Provenuet kan, som Venstre foreslog på byrådsmødet 19.
december 2017, opspares i en vejfond. [adresse] kan blandt andet finansiere
merudgiften ved den kommende kommunalisering af private fællesveje.

Byrådet kan også beslutte, at tilbageføre provenuet til
kommunekassen. Besparelsen vil efterfølgende indgå i kommunens samlede råderum.

Endelig kan provenuet anvendes inden for trafik- og
vejområdet til at styrke serviceniveauet på - og kontrollen af - det grå og
grønne område, og tilføre kassebeholdningen den resterene del af provenuet. Ved
at afsætte midler til særlige tiltag på de grønne og grå områder, bliver det
muligt at tilkøbe ydelser ud over dem, som er beskrevet i driftskontrakterne.
Dermed kan der hurtigt rettes op, hvis der opstår særlige behov som for eksempel
udfordringer med regnvand på veje og boldbaner, ekstra græsklipning ved
stævner, behov for yderligere udlæg af grus og lignende.

**ØKONOMI**

De nye driftskontrakter trådte i kraft 1. april 2018,
hvorfor udgiftsniveauet er uændret i 1. kvartal 2018. Besparelsen i 2018 udgør
derfor 2,355 mio. kr. Det vil have forskellig økonomisk og servicemæssige
konsekvenser afhængigt af hvordan provenuet anvendes.

Uanset hvordan provenuet anvendes, er det væsentligt, at
provenuet kun er sikret i kontraktperioden. Kontraktperioden løber frem til
henholdsvis 31. marts 2020 for de grå områder og 31. marts 2022 for det grønne
område – med mulighed for forlængelse i henholdsvis to og tre år.

Hvis provenuet opspares i en vejfond, vil provenuet
perioden 2018-2019 blive anvendt til særlige tiltag på det grå og grønne
område. Fra 2020 og frem vil provenuet kunne finansiere en del af det årligt
afsatte driftsbudget til opklassificerede private fællesveje. Det aktuelt
afsatte driftsbudget udgør i alt 5,2 mio. kr. årligt fra 2020.

Tilbageføres provenuet kommunekassen vil Trafik og Vejes
driftsbudget blive reduceret med 2.355 mio. kr. i 2018 og 3,14 mio. kr. i 2019
og frem.

Besluttes det, både at styrke kontraktstyring og servicen
på det grå og grønne område, men også at tilbageføre en andel af besparelsen
til kommune kassen, vil der blive tilbageført 0,9 mio. kr. i 2018 og 1,2 mio.
kr. i 2019 og frem. Derudover vil der kunne igangsættes særlige tiltag på det
grå og grønne område. Sådanne særlige tiltag vil betyde en serviceforøgelse. I
nedenstående tabel ses besparelsen i 2018 og efterfølgende år, samt den
foreslåede anvendelse af midlerne.

|  |  |  |
| --- | --- | --- |
| **Anvendelse** | **2018** | **2019 og frem** |
| Tilgå kassen | 900.000 kr. | 1.200.000 kr. |
| Pulje til særlige tiltag på det grå område | 525.000 kr. | 700.000 kr. |
| Pulje til særlige tiltag på det grønne område | 480.000 kr. | 640.000 kr. |
| Styrket controllerfunktion (vejmandstjeneste) | 450.000 kr. | 600.000 kr. |
| **I alt** | **2.355.000 kr.** | **3.140.000 kr.** |

Det bemærkes, at der i forbindelse med det gennemførte
udbud er flyttet opgaver, der tidligere var kategoriseret som grå opgaver over
til at være en del af de grønne opgaver. Budgetterne tilpasses på tværs af
funktionsområder, så de svarer til denne opdaterede kategorisering.

**INDSTILLING**

Direktøren for Teknik og Kultur indstiller til Byrådet:

1. At Byrådet træffer beslutning om hvordan provenuet på det grå og grønne
område håndteres.

**BESLUTNING**

**Bilag**

|  |  |
| --- | --- |
| Notat vedr. licitationsresultat for Trafik og Vejes driftsudbud | 710-2017-272455 |